google/wiki40b huggingface dataset:
Carl Blegen

Biografi

Blegens var sønn av Anna Regine (født Olsen) og John H. Blegen som begge utvandret fra Norge og bror av historikeren Theodore C. Blegen.
Blegen var professor i klassisk arkeologi ved University of Cincinnati, Ohio (1927–57).  Han ledet universitetets utgravninger i Hisarlik, Troja, fra 1932 til 1938.
Blegen fikk sin bachelorgrad fra University of Minnesota i 1904 og startet hovedfagsstudier ved Yale University i 1907.  I Hellas, var han tilknyttet Den amerikanske skole for klassiske studier (American School of Classical Studies at Athens) (Arkeologiåret 1911-13) og under denne tiden arbeidet han på utgravninger i Lokris, Korint og Korakou.  Under første verdenskrig var Blegen involvert i hjelpearbeid i Bulgaria og Makedonia, mottok en orden fra Hellas i 1919.  Etter krigen fullførte han sin doktorgrad (Ph.D.) ved Yale (1920). Han var assisterende leder ved den amerikanske skolen (1920–26); og i disse årene gravde han ut Zygouries, Flius, Prosymna, og Ymittos.  I 1924 giftet han seg med Elizabeth Denny Pierce i Lake Placid, New York.  I 1927 Blegen ble ansatt ved University of Cincinnati.  Hans utgravninger i Troja fant sted mellom 1932 og 1938, etterfulgt av Nestorsplasset i Pylos, Hellas i 1939 (utgravning gjenopptatt 1952-69).  Blegen pensjonerte seg i 1957.
Blegen biblioteket ved Den amerikanske skole for klassiske studier er oppkalt etter Carl Blegen. Blegen Hall ved University of Minnesotas Twin City Campus, på den annen side, er ikke oppkalt etter Carl Blegen, men etter hans bror Theodore Blegen.
Daigo Kobayashi

Japan

Kobayashi har tidligere spilt for Tokyo Verdi (2001-2005, 100 kamper, syv mål) og for Omiya Ardija (2006-2008, 98 kamper, 15 mål).

Stabæk

Han er på lån i Stabæk ut 2009-sesongen. Han debuterte i Superliga-finalen mot Vålerenga og skårte også et av målene i 3-1 seieren. Han skåret senere sitt første seriemål den 19. april på et frispark mot Molde.

Landslagsspill

Kobayashi har én A-landskamp for Japan samt flere kamper på U20-nivå.
Cristina, datter av Edvard den landflyktige

Abbedisse

En gang før 1086 dro hun tilbake til England og ble medlem av nonneklosteret Romsey Abbey hvor hun ble abbedisse og senere lærer for sine nieser Edith og Mary, døtre av hennes søster Margaret. I henhold til et vitneutsagn fra Edith, gitt i et bisperåd satt sammen av Anselm, erkebiskop av Canterbury, for å avgjøre om Edith lovmessig kunne bli gift med Henrik I ble det sagt at Cristina forsøkte å tvinge Edith til å ta nonneløftet, men at hun nektet.
At Cristina selv ikke vitnet ved bisperådet kan tyde på at hun allerede var død før 1100, og et brev som erkebiskop Anselm skrev til biskopen i Salisbury i 1093 hvor han beordrer at datteren til Skottlands konge skal vende tilbake til klosteret hun hadde forlatt, kan også tyde på at Cristina var død flere år før 1100, men dette vet vi ikke sikkert. Ytterligere antydninger på hennes død er overføringen før 1093 av hennes nieser til Wilton Abbey for ytterligere utdannelse, og utnevnelsen av Eadgyth som den neste abbedisse ved Romsey Abbey.
Som nedtegnet i Domesday Book eide Cristina eide land i Ulverley, Warwickshire og Gloucestershire.
O. Folkedals Farveri

O. Folkedals Farveri AS var en tekstilbedrifti Oslo. Den ble etablert i 1927, og farvet og produserte trikotasje.
Labarrus

Utseende

Små (3,5-6 millimeter), avlange, svarte gjødselbiller med gule eller gulbrune tegninger, på dekkvingene dominerer den gule fargen. Hodet er litt innbuktet foran og har markerte knøler. Pronotum er fint og spredt punktert, ganske blankt. Dekkvingene har kraftige striper av nokså store, tette punkter.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Den vanligste arten, Labarrus lividus, er nær kosmopolittisk i sin utbredelse med et mulig unntak av Australia. De øvrige artene er vidt spredte med et tyngdepunkt i Afrika.
Kvadratsetningene

Konjugatsetningen

Vi regner ikke her ut noe kvadrat, men en differanse mellom to kvadrater. Denne setningen blir ofte feilaktig kalt 3. kvadratsetning.

Fullstendig kvadrat

Et fullstendig kvadrat er et andregradsuttrykk som kan faktoriseres ved hjelp av den første eller den andre kvadratsetningen. Uttrykket  er et fullstendig kvadrat dersom .  Da er  .
Dersom en har et uttrykk som ikke akkurat passer med en av de to første kvadratsetningene kan man utvide dem til fullstendig kvadrater.
Vi lager et fullstendig kvadrat:

Generalisert fullstendig kvadrat

Et generelt andregradsuttrykk kan skrives som et generelt fullstendig kvadrat på følgende måte
Mer generelt, om  er et positivt heltall, så

Hoderegning

God kunnskap til kvadratsetningene kan gjøre vanlig hoderegning enklere. Fremgangsmåten er å se på ulike multiplikasjonsoppgaver som en kvadratsetning.
Eksempler:
Nahida coenoides

Utseende

En middelsstor (nokså stor til Riodinidae å være, vingespenn 50-55 millimeter), mørk sommerfugl. Oversiden er gråblå med bredt svarte kanter, langs ytterkanten av forvingen med en rad av små, hvite flekker.

Utbredelse

Arten er bare kjent fra Ecuador.
The Astrophysical Journal

The Astrophysical Journal, ofte forkortet ApJ (uttalt «ap jay») i henvisninger og taler, er et fagfellevurdert vitenskapelig tidsskrift innen astrofysikk, etablert i 1895 av de amerikanske astronomene George Ellery Hale og James Edward Keeler. Per 2013 blir det utgitt tre 900-siders utgaver per måned.
Siden 1953 har The Astrophysical Journal Supplement Series (ApJS) blitt utgitt i tillegg til The Astrophysical Journal, med generelt lengre artikler for å supplere materialet i tidsskriftet. Denne blir utgitt i seks bind per år, med to 280-siders nummer per bind. I tillegg utgis The Astrophysical Journal Letters (ApJL) som en annen del av The Astrophysical Journal, og inneholder kortere kommunikasjoner.
Tidsskriftet ble, sammen med tilleggsseriene, utgitt av University of Chicago Press på vegne av American Astronomical Society frem til januar 2009. Det ble da overført til IOP Publishing, som følge av økte økonomiske krav fra University of Chicago Press. Mye av informasjonen om historien til ApJ, frem til 1995, er utgitt i en artikkel med tittelen Some Statistical Highlights of the Astrophysical Journal, utgitt i 1995.
Lagocheirus

Utseende

Middelsstore, tettbygde, brunaktige trebukker, dekkvingene ofte med mørke eller lyse tegninger. Antennene er lange, særlig hos hannene. Pronotum er nærmest tønneformet, uten pigger på sidene. Dekkvingene er noe avsmalnende bakover med litt avrundede "skuldre", og ender i en spiss.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika, fra det sørlige USA i nord til Bolivia i sør, inkludert Karibia, dessuten er én art innført til Australia.
Acanthops elegans

Utseende

Arten er middelsstore og slanke knelere. De kjennes lettest på at forbeina er påfallende lange (minst så lange som mellom- og bakbein). Antennene er trådformede og forholdsvis korte. Fasettøynene er mer eller mindre utstående, ofte spisse. Pronotum er mye lengre enn bredt. Forbeina er kraftige, lårene likevel mindre fortykket enn hos de fleste andre knelere. Forlårene- og -leggene har pigger på undersiden og griper mot hverandre for å holde byttet fast, som vanlig hos knelere. Forleggen har en krum, skarp spisstorn. Mellom- og bakbeina kan ha utvidete lår og legger, men føttene er slanke. Vingene er ganske variable og kan være reduserte. Forvingene er vanligvis hornaktige, av ulike form.

Utbredelse

Acanthops elegans finnes i Guatemala.
Flamenco

Flamenco er en spansk musikkgenre og rituell folkedans. 
Musikkformen er i utgangspunktet er en form for folkemusikk. Den favner en kompleks musikalsk og kulturell tradisjon, og selv om den gjerne betraktes som en del av generell spansk kultur, er den sterkt knyttet til regionen Andalucía, der den kan ha oppstått. Men det er også kommet bidrag til kulturen fra særlig Extremadura og Murcia. 
Det gjenstår mange spørsmål omkring flamencoens opphav som musikkform, men det er generelt enighet om at den vokste frem mellom det særegne kulturmøtet mellom den opprinnelige andalusiske kulturen og islamsk kultur, sefardisk kultur og romanifolket kultur, slik disse hadde etablert seg i Andalucía før den kristne gjenerobring. Latinamerikansk musikk, og særlig den cubanske, har vært med på å gi varianter av flamencoen sine uttrykk.
Flamencomusikken er dominert av sang, gitar og kompliserte rytmer. Dansen er elegant, full av temperament, og er karakterisert ved mye fotarbeid. Den regnes som stor kunst.
Flamenco finnes i mange versjoner, fra den turistifiserte og lett tilgjengelige versjonen, til den ballettaktige institusjonaliserte formen, og videre til den mer «opprinnelige», folkelige formen man kan finne på såkalte «peñas» og ved ulike fester, høytider og festivaler.
Fra 1970-tallet har flamencoen spredt seg over hele verden, og er blitt brukt av mange artister, som Paco de Lucia og Ojos de Brujo i såkalte «crossover»-konstellasjoner. I tillegg har Carlos Sauras kjente filmer som «Blodbryllypet», «Carmen» og «Flamenco» gjort flamenco kjent og tilgjengelig for publikum i en rekke land. Den unge, anerkjente sangerinnen Estrella Morente ble viden kjent da hun medvirket som «stemmen» til Penélope Cruz i sangen «Volver» i Pedro Almodovars film med samme navn.
I Norge danses det flamenco i flere byer, og spesielt i Oslo og Trondheim og Moss. Miljøet i Oslo er dominert av Centro de Flamenco, som ledes av Kari Helene «Elena» Østbye. I Trondheim drives foreningen  Flamenco Trondheim av Hilde Handegard.
I Moss er det danser og pedagog Hanne Knutsen driver Duende Studio. I Kristiansand opptrer duoen «Duo Del Flamenco»  (Hilde Engebø Pérez, Svein-Helge Vikse) med dans og gitar.
Darjeeling (distrikt)

Demografi

Ved folketellingen i 2011 var det 1 842 034 innbyggere i distriktet, mot 1 609 172 i 2001. Den urbane befolkningen utgjør 38,99 % av befolkningen.
Barn i alderen 0 til 6 år utgjorde 9,78 % i 2011 mot 12,72 % i 2001. Antallet jenter i den alderen per tusen gutter er 943 i 2011 mot 962 i 2001.
Zawia kraftverk

Zawia kraftverk er et kombinert gasskraftverk og oljekraftverk i Libya. Det har en installert produksjonskapasitet på 1440 MW, fordelt på 3 like store turbiner. Anlegget ble påbegynt omkring 2000, fikk første turbin installert i 2003 og stod ferdig i 2008. Brenselkilden er naturgass og olje.
Menstadslaget

Menstadslaget er et sammenstøt som fant sted i 8. juni 1931 på Menstad (mellom Porsgrunn og Skien i Telemark) mellom arbeidere på den ene siden og politistyrker og militæravdelinger på den andre.

Bakgrunn

Menstadslaget var en del av den største arbeidskonflikten som har vært i Norge i moderne tid; stor-lockouten i 1931. Lockouten varte fra februar til august det året. 60 000 arbeidere var utestengt fra arbeidsplassene, og 7,5 millioner arbeidsdager gikk tapt. De mange konfliktene mellom arbeidere og arbeidsgivere førte frem mot kompromisset Hovedavtalen i 1935. NAF bestemte at lønnen skulle settes ned mellom 15 og 20 prosent på grunn av rasjonaliseringspolitikken. LO godtok ikke dette, og foreslo en reduksjon av arbeidstiden. NAF svarte med lockout. Mens lockouten pågikk lot Norsk Hydro og Union Co. noen kontraktsarbeidere utføre endel arbeid. Dette ble oppfattet som streikebryteri og førte til en opptrapping av konfliktnivået. 
Det ble en hissig stemning hvor sekretær i Arbeiderpartiet, senere statsminister Einar Gerhardsen kalte streikebryterne «skabbdyr» og direktør Bjarne Eriksen i Hydro sa at dette var en kamp mellom Arbeiderpartiet og samfunnet. Om ettermiddagen 8. juni marsjerte 2 000 arbeidere, de fleste organisert i LO-forbundet Norsk Kjemisk Industriarbeiderforbund, til  Hydros utskipningshavn og lasteplass på Menstad, hvor 100 statspolitifolk passet på kontraktsarbeiderne. Det ble et voldsomt sammenstøt der tre politimenn ble alvorlig skadet. Peder Kolstads regjering, hvor Vidkun Quisling var forsvarsminister, sendte hele fjerde gardekompani på 145 soldater fra Oslo, og fire marinefartøyer ble sendt opp Skienselva for å holde ro og orden, men disse ble aldri satt inn mot arbeiderne. Slaget varte i ca. fem minutter, og fagforeningen ga til slutt opp.
I rettsoppgjøret som fulgte, ble 30 av de streikende tiltalt, hvorav 24 ble idømt bøter og fengsel inntil tolv måneder. Av disse var 16 medlemmer av Norges Kommunistiske Parti, to fra Arbeiderpartiet og 6 partiløse.
Den opphissede stemningen må sees på bakgrunn av den internasjonale situasjonen med voldelig sammenstøt i mange land, radikaliseringen av fagbevegelsen i tiden etter den første verdenskrig og at svenske soldater skjøt og drepte streikende arbeidere i Ådalen (Sverige) samme vår.
Toorox

Toorox er en tidligere Linuxdistribusjon fra Tyskland som er basert på Gentoo. Distribusjonen leveres som en Live CD og benytter automatisk deteksjon og automatisk konfigurasjon, som er hentet fra Knoppix.
Distribusjonen benytter skrivebordsmiljøene GNOME, KDE og Xfce. Distribusjonen har 32-biter x86 (i686) og 64-biter x86-64 som plattform.
Versjon 06.2009 ble lansert 28. juni 2009. Siste versjon er 01.2013 og ble lansert 30. desember 2012.
Minnesmerker over ofre for terrorangrepet 22. juli 2011

Der er både nasjonale og lokale minnesmerker etter terrorangrepet 22. juli 2011 i Norge.

På Utøya

På Utøya er etablert et stillferdig minnested i en glenne i skogen. Her er hengt opp en stor stålring med navnene på de omkomne. I tillegg er deler av Kaffébygget bevart. Bygget der masseskytingen tok til for alvor og en rekke ungdommer ble drept.

Nasjonale minnesteder

Ved åstedene for terrorangrepene 22. juli 2011, i Regjeringskvartalet i Oslo og i Hole kommune i Buskerud, på landsiden som vender mot Utøya i Tyrifjorden, besluttet regjeringen i 2011 at det skal opprettes nasjonale minnesteder som hedrer drepte, overlevende, hjelpemannskaper og frivillige.  De to minnestedene skal stå i sammenheng med hverandre og skal stå ferdig i 2015.
Med utgangspunkt i regjeringens beslutning ble det nedsatt et utvalg som skulle legge fram en plan for den kunstneriske utformingen av minnestedene (Kunstplan for minnesteder etter 22. juli) som la fram sin innstilling 11. juni 2013.
I ettertid er det oppstått opphetet diskusjon om etableringen av et minnested i Hole på Sørbråten gårds grunn og arbeidet er ikke kommet i gang per høsten 2016.

Lokale minnesmerker

Ofrene for drapene og terrorhandlingene var fra svært mange steder i Norge.  En anonym pengegave førte til at det etter udåden i 2011 er reist i alt 53 like minnesmerker 53 steder i Norge.  Minnesmerkene er utformet av billedhuggeren Nico Widerberg
Márcio Miranda Freitas Rocha da Silva

Landslaget

Márcio Miranda Freitas Rocha da Silva spilte 1 landskamp for Brasils herrelandslag.
Batangas

Politisk inndeling

Batangas er delt i 3 "cities" (bykommuner) og 31 "municipalities" (landkommuner).
Tomatsild

Tomatsild er et pålegg av sild i en tomatbasert saus.
Pålegget kan lages både av spekesild og kryddersild.
Tomatsild er mye brukt som pålegg i julen.
Bergens Arbeiderforening

Bergens Arbeiderforening ble stiftet i 1850 av generalkonsul Prahl. Han fikk en av sine ansatte, Johannes Borge, interessert i «arbeidersaken», og i mars 1850 tegnet 18-20 arbeidere medlemskap. I midten av 1860-årene var medlemstallet oppe i 1.600. Foreningen var «borgerlig», og arbeidere satt ikke i styret. Bergens Arbeiderforening avviste kategorisk samarbeid med Thranitterbevegelsen som var stiftet på Østlandet. Foreningen ble et forbilde for Eilert Sundts stiftelse av det «borgerlige» Christiania Arbeidersamfund i 1864.
Bergens Arbeiderforenings formål var «at befordre Flid, Orden, Sparsommelighed og Velvære blandt dens Medlemmer og at bistaa hverandre i Sygdommens og Nødens sørgelige dage; i første Tilfælde ved Understøttelse, i sidste ved Laan.» En av betjentene i foreningen var Knud Olai Rasmussen, faren til senere partistifter Christian Holtermann Knudsen. Medlemmene fikk fri lege og medisin, sykekasse og begravelseskasse. To aldershjem ble også reist av foreningen på 1860-tallet, eget forsamlingshus, og et bibliotek.
Bergens Arbeiderforening ble aldri knyttet til den politiske arbeiderbevegelsen eller Arbeiderpartiet, slik samfunnet i Oslo senere ble, og den har fortsatt sitt sosiale og humanitære arbeid under navnet Foreningen Forum.
Countryjente

Countryjente er et musikkalbum med Lillian Askeland, utgitt i 1978.
Norgesmesterskapet i fotball for menn 1945

Norgesmesterskapet i fotball for menn 1945 var en fotballturnering som ble arrangert i 14. oktober 1945. Det var det 40. norgesmesterskapet i fotball. Lyn ble norgesmestere etter å ha slått Fredrikstad 4–0 etter to omkamper.
Dette var det første fotballmesterskap etter sammenslåingen av Norges Landsforbund for Idrett og Arbeidernes Idrettsforbund i 1940 - på grunn av idrettsstreiken ble det ikke avholdt NM i perioden 1941 til 1944. AIF hadde arrangert sitt eget norgesmesterskap fra 1924 til 1939, så dette var på mange måter det første norgesmesterskapet for alle lag i Norge, selv om Nord-Norge ikke kom med før i 1963.
Det var hele 344 påmeldte lag til NM dette året, og derfor måtte Norges Fotballforbund arrangere to kvalifiseringsrunder før første ordinære runde kunne spilles.
Norges Fotballforbund fikk inn 158.000 skriftlige søknader fra folk som ville ha billett til den første cupfinalen. 34.162 fikk positivt svar. Totalt 83.574 overvar de tre finalekampene.
Mørjefjorden

Mørjefjorden er en fjord i innseilinga til Grenland, på grensa mellom Porsgrunn i Telemark og Larvik i Vestfold. Den er tre kilometer lang, og strekker seg fra vestsiden av Mølen og inn til Sildevika ved Mørje.
Etter Snorres beretning kan det se ut som at det var her i fjorden at Olav den hellige i det store sjøslag ved Nesjar beseiret Svein Jarl palmesøndag 1016
Sumo

Sumo (japansk: 相撲 sumō) er en kampsport av japansk opprinnelse, hvor to brytere, kalt rikishi, møtes på en sirkulær jordgulvarena, kalt dohyō, på ca. 4,55 meter i diameter. Sporten har urgamle tradisjoner og er selv i dag fylt med ritualer og seremonier, og er kjent for blant annet utøvernes store kropper og høye vekt. Gjennomsnittsvekten for sumobryterne i makuuchi-ligaen, den høyeste divisjonen i profesjonell sumo, var 160,3 kg i 2016. De fleste bryterne har en kroppsfettprosent på mindre enn 20%.  
En sumokamp varer ofte bare noen få sekunder. Hvis kampen trekker ut, får bryterne ta en kort pause. Taperen er den som først presses ut av ringen, eller rører bakken innenfor ringen med en annen kroppsdel enn fotsålen.
Inntil 1960 var det 48 offisielt anerkjente teknikker for å vinne (kalt kimarite), da ble antallet økt til 70, og i 2001 ble antallet økt til 82. De kan være alt fra forskjellige typer skyving og trekking til kasting osv., men å stikke fingrene i øyene på motstanderen, å bøye én eller to fingre av motstanderen bakover, å dra motstanderen i håret med vilje, å fike til begge av motstanderens ører samtidig, å slå med knyttneven, å sparke i maven er forbudt.
Før de begynner brytekampen må de gå gjennom en rekke ritualer: de tramper i jordgulvet (for «å drive ut onde ånder»), de renser munnen med vann (for «å få krefter»), strør litt salt i arenaen (for «purifikasjon») og klapper i hendene (for å vise «at de ikke har våpen»).
Qingdao kraftverk

Qingdao kullkraftverk er et kullkraftverk i byen Qingdao i provinsen Shandong, i det nordlige Kina. Det har en installert produksjonskapasitet på 1260 MW fordelt på 4 turbiner á ca. 300 MW hver. Anlegget stod ferdig utbygd med dagens kapasitet i 1999. Operatør er Huadian Power International, som har en 55% eierandel i anlegget.
Blikk (metall)

Blikk eller tynnmetall er metall (vanligvis jern eller stål) som er formet til tynne plater og dekket av et korrosjonsbestandig metall, vanligvis tinn. Det utgjør en av de fundamentale former for metall som er benyttet i metallbearbeidelse, og kan bli kuttet og bøyd i en variasjon av forskjellige former. Tallrike hverdagslige objekter er konstruert av materialet. Tykkelsen kan variere betydelig, selv om ekstremt tynne objekter er karakterisert som folie eller bladgull, mens deler som er tykkere enn 6 mm er betraktet som plater.

Valsing

Blikk produseres av valsede stålplater. Fram til valseteknikken ble vanlig på slutten av 1600-tallet, ble plater framstill ved hamring. I dag dominerer varmvalsing. De ferdig valsede platene er dekket med forurensing fra produksjonen og må renses. Rensingen skjer i bad en svak løsning av svovelsyre som fjerner urenheter på overflaten.

Fortinning

Etter rensing blir platene fortinnet. I eldre tid ble platene så dyppet i smeltet tinn, og tjukkelsen på tinnlaget ble bestemt av valseruller som tok bort overflødig tinn når platene kom opp av badet. På 1850-tallet ble fortinning ved elektrolyse utviklet, og i dag blir fortinnet blikk nesten utelukkende framstilt ved elektrolyse.
Svanshornet

Svanshornet er et musikkalbum utgitt av Orleysa i 1993. Dette er bandets hittil siste utgivelse.
Håndball under Middelhavslekene 2013

Håndball under Middelhavslekene 2013. Håndball var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var tolvte gangen som håndball var med på programmet under middelhavslekene. Det var to turneringer, en for menn og en for kvinner. Ti damelag og ti herrelag deltok. Serbia vant dameturneringen og Egypt vant herreturneringen.
Nitrofert

Nitrofert er et estisk selskap som produserer kunstgjødsel, ammoniakk og urea av naturgass. Det er landets nest største selskap innen kjemisk industri, og importerer naturgassen i stor grad fra Latvia, eller får den fra utvinningen av oljeskifer i Estland. Selskapet har hovedkvarter og produksjon i Kohtla-Järve, men er eid av ukrainske GDF.
I 2007–08 hadde selskapet en årsomsetning på 60 millioner euro.
Ram (navn)

Etymologi

Indiske Ram (hindi: राम) er en nyere transkripsjon av Rama, som betyr «gledelig».
Hebraiske Ram (hebraisk: רָם) betyr «opphøyet».
Grunnkretser i Bokn kommune

Grunnkretser i Bokn kommune er delområder og grunnkretser som seksjonerer Bokn kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Vægskille

Vægskille er et musikkalbum med dansebandet Sogns, utgitt den 17. august 2012. Albumet er produsert av Trond Nagell-Dahl og utgitt på Mariann Records Norge.
Dimnøya

'Dimnøya, er ei øy i Ulstein kommune i  Møre og Romsdal. 
Øya har et areal på 9 km² og et folketall på 1 312 i 2014. Bygda Dimna ligger på vestsiden av Dimnøya.
Det er to grunnkretser på øya: Sundgot med 1 024 innbyggere og Dimna med 288 (2014). På Sundgot finner vi dagligvarebutikk, Hasund skule og Sundgotmarka barnehage. Bygda Dimna hadde tidligere egen skole. På Dimnøya er også skipsverftet Kleven Verft som blant annet har bygd flere hurtigruter.
Øya har to idrettslag, Dimna IL ( friidrett) og Hasundgot IL (fotball).
Fylkesvei 26 i Møre og Romsdal går fra krysset med Riksveg 61 ved Hasund til Dimnasund og deretter rundt øya.